open-index/open-wikipedia-markdown huggingface dataset:
আবদুস সাত্তার ভূঞা

**উকিল আবদুস সাত্তার ভূঞা** (১৬ জানুয়ারি ১৯৩৯ - ৩০ সেপ্টেম্বর ২০২৩) ছিলেন একজন বাংলাদেশী রাজনীতিবিদ ও আইনজীবী। তিনি ছিলেন সাবেক প্রতিমন্ত্রী। ব্রাহ্মণবাড়িয়া-২ ও তৎকালীন কুমিল্লা-১ আসনের সংসদ সদস্য ছিলেন তিনি।

বিএনপি চেয়ারপার্সন খালেদা জিয়ার তিনি সাবেক উপদেষ্টা ও ব্রাহ্মণবাড়িয়া জেলা বিএনপির সাবেক সভাপতি। ২ জানুয়ারি ২০২৩ সালে তিনি বিএনপি থেকে বহিষ্কার হন।

## প্রাথমিক জীবন
আব্দুস সাত্তার ভূঞা ১৯৩৯ সালের ১৬ জানুয়ারি তৎকালীন ব্রিটিশ ভারতের ব্রাহ্মণবাড়িয়ার সরাইলের আরুয়াইল ইউনিয়নের পরমানন্দপুর গ্রামের মকসুদ আলী ভূঞা ও রহিমা খাতুনের সংসারে জন্মগ্রহণ করেন। বিবাহিত জীবনে তার এক ছেলে মাইনুল হাসান তুষার ও দুই মেয়ে।

## কর্মজীবন
আবদুস সাত্তার ভূঞা ব্রাহ্মণবাড়িয়া আদালতের আইনজীবী ছিলেন।

## রাজনৈতিক জীবন
আবদুস সাত্তার ভূঞা বিএনপি চেয়ারপার্সন খালেদা জিয়ার সাবেক উপদেষ্টা ও ব্রাহ্মণবাড়িয়া জেলা বিএনপির সাবেক সভাপতি।

তিনি ১৯৭৯ সালের দ্বিতীয় জাতীয় সংসদ নির্বাচনে তৎকালীন কুমিল্লা-১ আসনে স্বতন্ত্র প্রার্থী হিসেবে সংসদ সদস্য নির্বাচিত হন সাত্তার। পরবর্তিতে ১৯৯১ সালের পঞ্চম ও ১৯৯৬ সালের ১৫ই ফেব্রুয়ারির ষষ্ঠ ও ১২ জুন ১৯৯৬ সালের সপ্তম জাতীয় সংসদ নির্বাচনে বিএনপির মনোনয়ন নিয়ে ব্রাহ্মণবাড়িয়া-২ আসনে সংসদ সদস্য নির্বাচিত হন।

২০০১ সালের নির্বাচনে তৎকালীন ৪ দলীয় জোট সরকার থেকে টেকনোক্রেট কোঁটায় তিনি ১০ অক্টোবর ২০০১ থেকে ৭ এপ্রিল ২০০৩ সাল পর্যন্ত আইন, বিচার ও সংসদ বিষয়ক প্রতিমন্ত্রী হিসেবে পালন করেন।

২২ মে ২০০৩ থেকে ৬ মে ২০০৪ পর্যন্ত মৎস্য ও প্রাণিসম্পদ প্রতিমন্ত্রী হিসেবে পালন করেন।

৬ মে ২০০৪ থেকে ৩ অক্টোবর ২০০৬ সাল পর্যন্ত ভূমি প্রতিমন্ত্রী হিসেবে পালন করেন।

৩ অক্টোবর ২০০৬ থেকে ২৯ অক্টোবর ২০০৬ সাল পর্যন্ত বিদ্যুৎ, জ্বালানি ও খনিজ সম্পদ প্রতিমন্ত্রী হিসেবে পালন করেন।

২০০৮ সালের নবম জাতীয় সংসদ নির্বাচনের পরে রাজনৈতিক কার্যক্রম থেকে তিনি নিষ্ক্রিয় ছিলেন।

২০১৮ সালে অনুষ্ঠিত একাদশ জাতীয় সংসদ নির্বাচনে তিনি আবারো ধানের শীষ প্রতিক নিয়ে বিএনপি মনোনীত প্রার্থী হিসেবে ব্রাহ্মণবাড়িয়া-২ আসন থেকে সংসদ সদস্য হন।

২ জানুয়ারি ২০২৩ সালে তিনি বিএনপি থেকে বহিষ্কার হয়ে সংসদ সদস্য পদ হারালেও ১ ফেব্রুয়ারি ২০২৩ তারিখের উপ-নির্বাচনে ব্রাহ্মণবাড়িয়া-২ আসন থেকে পুনঃনির্বাচিত হন।
## মৃত্যু
আবদুস সাত্তার ভূঞা ২০২৩ সালের ৩০ সেপ্টেম্বর ভোর ৩ টায় ঢাকার এভার কেয়ার হাসপাতালে চিকিৎসাধীন অবস্থায় মৃত্যুবরণ করেন।

## তথ্যসূত্র

বিষয়শ্রেণী:১৯৩৯-এ জন্ম
বিষয়শ্রেণী:২০২৩-এ মৃত্যু
বিষয়শ্রেণী:মুসলিম রাজনীতিবিদ
বিষয়শ্রেণী:ব্রাহ্মণবাড়িয়া জেলার আইনজীবী
বিষয়শ্রেণী:ব্রাহ্মণবাড়িয়া জেলার রাজনীতিবিদ
বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:খালেদা জিয়ার দ্বিতীয় মন্ত্রিসভার সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:বাংলাদেশের ভূমি প্রতিমন্ত্রী
রাইপুর বিধানসভা কেন্দ্র

**রায়পুর (বিধানসভা কেন্দ্র)** ভারতের পশ্চিমবঙ্গ রাজ্যের বাঁকুড়া জেলার একটি বিধানসভা কেন্দ্র। এই কেন্দ্রটি তপসিলি উপজাতির জন্য সংরক্ষিত।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৫০ নং রায়পুর বিধানসভা কেন্দ্রটি রায়পুর সমষ্টি উন্নয়ন ব্লক এবং সারেঙ্গা সমষ্টি উন্নয়ন ব্লক গুলির অন্তর্গত।

রায়পুর বিধানসভা কেন্দ্রটি ৩৬ নং বাঁকুড়া লোকসভা কেন্দ্র এর অন্তর্গত। 

## বিধানসভার বিধায়ক

## নির্বাচনী ফলাফল
### ২০১৬

### ২০১১

### ১৯৭৭-২০০৬
২০০৬, ২০০১, ১৯৯৬, ১৯৯১, ১৯৮৭ এবং ১৯৮২ সালের রাজ্য বিধানসভা নির্বাচনে, সিপিআই (এম) এর উপেন কিসকু রায়পুর বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী ২০০৬ সালে তৃণমূল কংগ্রেসের  বিভাবতি টুডুকে পরাজিত করেন, ২০০১ সালে নির্দলের কশেত্রা মোহন হাঁসদাকে, ১৯৯৬ সালে কংগ্রেসের স্মৃতিরেখা কিসকু কে, ১৯৯১ সালে নির্দলের আদিত্য কিসকু  এবং ১৯৮৭ এবং ১৯৮২ সালে কংগ্রেসের ভবতোষ সোরেনকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর আপিন্দ্র কিসকু ১৯৭৭ সালে কংগ্রেসের গঙ্গাধর মুর্মুকে পরাজিত করেন।

### ১৯৫১-১৯৭২
সিপিআই এর মানিকলাল বেস্রা ১৯৭২ সালে জয়ী হন। ঝাড়খণ্ড পার্টির বাবুলাল সোরেন ১৯৭১ সালে জয়ী হন। ১৯৬৯ এবং ১৯৬৭ সালে বাংলা কংগ্রেসের ভবতোষ সোরেন জয়ী হন। ১৯৬২ সালে কংগ্রেসের সুধা রানী দত্ত জয়ী হন। ১৯৫৭ এবং ১৯৫২ সালে রায়পুর যৌথ আসন ছিল। ১৯৫৭ সালে কংগ্রেসের যদুনাথ মুর্মু এবং সুধা রাণী দত্ত উভয়ই জয়ী হন। স্বাধীন ভারতের প্রথম নির্বাচন ১৯৫১ সালে, নির্দলের যদুনাথ মুর্মু এবং কংগ্রেসের যতীন্দ্র নাথ বসু উভয়ই জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:বাঁকুড়া জেলার রাজনীতি
১৯২৯-৩০ ইংল্যান্ড ক্রিকেট দলের নিউজিল্যান্ড সফর

১৯২৯-৩০ মৌসুমে ইংল্যান্ড ক্রিকেট দল সিলন, অস্ট্রেলিয়া ও নিউজিল্যান্ড গমন করে। এ সফরের এক পর্যায়ে দলটি নিউজিল্যান্ড গমন করে একটি টেস্ট সিরিজে অংশগ্রহণ করে। এরফলে নিউজিল্যান্ড দল তাদের ক্রিকেটের ইতিহাসের প্রথম টেস্ট খেলার সুযোগ পায়। অক্টোবর, ১৯২৯ সালে সিলনে একটি কম গুরুত্বপূর্ণ খেলায় অংশ নেয়ার পর অস্ট্রেলিয়ায় যায়। সেখানে দলটি পাঁচটি প্রথম-শ্রেণীর খেলায় অংশ নেয়। ডিসেম্বরে নিউজিল্যান্ডের মাটিতে পদার্পণ ঘটায় ইংরেজ দল। টেস্ট সিরিজের পাশাপাশি প্রত্যেক প্রাদেশিক দল অকল্যান্ড, ওয়েলিংটন, ক্যান্টারবারি এবং ওতাগোর বিপক্ষে তারা খেলে। ইংরেজ দলনেতা হ্যারল্ড জিলিগানের নেতৃত্বে ইংল্যান্ড দল ১-০ ব্যবধানে টেস্ট সিরিজ জয়ে সমর্থ হয় ও বাদ-বাকী তিন টেস্ট ড্রয়ে পরিণত হয়।

একই সময়ে অর্থাৎ ১৯২৯-৩০ মৌসুমে ফ্রেডি ক্যালথর্পের নেতৃত্বে আরও একটি ইংরেজ দল ওয়েস্ট ইন্ডিজ গমন করে। সেখানে দলটি ওয়েস্ট ইন্ডিজের মাটিতে প্রথমবারের মতো টেস্ট সিরিজে অংশগ্রহণ করেছিল।

## ইংরেজ দল

* হ্যারল্ড জিলিগান (অধিনায়ক) 
* গাই আর্ল (সহঃঅধিনায়ক) 
* মরিস অলম 
* ফ্রেড বারাট 
* এডওয়ার্ড বেনসন 
* টেড বোলি
* ওয়াল্টার কর্নফোর্ড 
* এডি ডসন
* কে. এস. দিলীপসিংজী
* জিওফ্রে লেগ 
* স্ট্যান নিকোলস
* মরিস টার্নবুল 
* ফ্রাঙ্ক ওলি 
* স্ট্যান ওয়ার্থিংটন

এ সফরের পূর্বে ৫৫ টেস্ট খেলায় অংশগ্রহণকারী ফ্রাঙ্ক ওলি বাদে দলটি টেস্টের অপরিপক্ক দলরূপে পরিচিতি পায়। টেড বোলি মাত্র দুই টেস্টে অংশ নিয়েছেন। বারাট, ডসন, দিলীপসিংজী ও লেগ - প্রত্যেকেই একটিমাত্র টেস্টে অংশগ্রহণ করেছিলেন। দলের অন্য খেলোয়াড়দের টেস্ট খেলার কোন পূর্ব-অভিজ্ঞতা ছিল না।

জুন মাসের শেষদিকে ইংরেজ দলের সদস্যদেরকে মনোনীত করা হয়। ১১ টেস্ট খেলার অধিকারী আর্থার জিলিগানকে দলের অধিনায়কের দায়িত্বভার অর্পণ করা হয়েছিল। তবে, শারীরিক অসুস্থতার কারণে তার কনিষ্ঠ ভ্রাতা হ্যারল্ড জিলিগানকে এ দায়িত্বভার হস্তান্তর করা হয়। অন্য পরিবর্তন ঘটে মূল দলে থাকা মরিস অলমের পরিবর্তে ফ্রাঙ্ক ওয়াটসনের অন্তর্ভূক্তি।

## টেস্ট খেলা
### প্রথম টেস্ট

### দ্বিতীয় টেস্ট

### তৃতীয় টেস্ট

### চতুর্থ টেস্ট

## তথ্যসূত্র

## বহিঃসংযোগ
*England in New Zealand, 1929-30 at Cricinfo
*MCC in Australia and New Zealand 1929-30 at CricketArchive
*England to New Zealand 1929-30  at Test Cricket Tours

বিষয়শ্রেণী:১৯২৯-এ ইংরেজ ক্রিকেট
বিষয়শ্রেণী:১৯৩০-এ ইংরেজ ক্রিকেট
বিষয়শ্রেণী:১৯২৯-এ নিউজিল্যান্ডীয় ক্রিকেট
বিষয়শ্রেণী:১৯৩০-এ নিউজিল্যান্ডীয় ক্রিকেট
বিষয়শ্রেণী:১৯২৯-এ সিলন
বিষয়শ্রেণী:বিষয়শ্রেণী: ১৯১৮-১৯ থেকে ১৯৪৫ সময়কালীন আন্তর্জাতিক ক্রিকেট প্রতিযোগিতা
বিষয়শ্রেণী:১৯১৮-১৯ থেকে ১৯৪৪-৪৫ সময়কালীন নিউজিল্যান্ডীয় ক্রিকেট মৌসুম
বিষয়শ্রেণী:১৯১৮-১৯ থেকে ১৯৪৪-৪৫ সময়কালীন অস্ট্রেলীয় ক্রিকেট মৌসুম
বিষয়শ্রেণী:১৮৮০-৮১ থেকে ১৯৭১-৭২ সময়কালীন শ্রীলঙ্কান ক্রিকেট মৌসুম
১৯২৯
১৯২৯
১৯২৯-৩০
বিষয়শ্রেণী:১৯১৮-১৯ থেকে ১৯৪৫ সময়কালীন আন্তর্জাতিক ক্রিকেট প্রতিযোগিতা
হ্যাড্রন অধিযুগ

ভৌত বিশ্বত্তত্বে, **হ্যাড্রন অধিযুগ** বলতে আদিমহাবিশ্বের বিবর্তনের সেই সময়কে বুঝায় যখন মহাবিশ্বের ভর হ্যাড্রন দ্বারা নিয়ন্ত্রিত হচ্ছিল। বিগ ব্যাংয়ের ১০−৬ সেকেন্ড পরেই হ্যাড্রনের অধিযুগ শুরু হয়। কোয়ার্ক অধিযুগের পরে সেসময়টিতে মহাবিশ্বের তাপমাত্রা পর্যাপ্ত পরিমাণে এমনভাবে হ্রাস পায় (১ ট্রিলিয়ন ডিগ্রি ছিল), যার ফলে কোয়ার্ক সমূহ দৃঢ়ভাবে মিলিত হয়ে হ্যাড্রন গঠন করতে পারে।  বিগ ব্যাঙের এক সেকেন্ড পরে এন্টি-হ্যাড্রনের ধ্বংস প্রক্রিয়া সম্পন্ন হয় এবং সাথে সাথে লেপটন অধিযুগ শুরু হয়।

হ্যাড্রনের দুইটি প্রকারভেদ আছে। একটি হলো ব্যায়রন এবং অন্যটি মেসন। ব্যারিয়ন ৩টি কোয়ার্ক দিয়ে গঠিত এবং মেসন কোয়ার্ক ও এন্টি কোয়ার্ক নিয়ে গঠিত। সবচেয়ে পরিচিত এবং গুরুত্বপূর্ণ ব্যারিয়ন হলো প্রোটন। প্রচণ্ড বেগে প্রোটনের সাথে ইলেক্ট্রনের সংঘর্ষে উৎপন্ন হয় নিউট্রন এবং নিউট্রিনো। প্রোটন এবং ইলেক্ট্রনের সংঘর্ষে উৎপন্ন নিউট্রিনো একপ্রকার ভরবিহীন কণা যা আলোর বেগের কাছাকাছি চলতে পারে।

## আরো দেখুন
* বিগ ব্যাংয়ের সময়সীমা
* মহাবিশ্বের ক্রমানুক্রম
* বিগ ব্যাং

## তথ্যসূত্র

*
**Physics 175: Stars and Galaxies - The Big Bang, Matter and Energy*; Ithaca College, New York

বিষয়শ্রেণী:ভৌত বিশ্বতত্ত্ব
বিষয়শ্রেণী:Big Bang

বিষয়শ্রেণী:মহাবিস্ফোরণ তত্ত্ব
নিমাটি ঘাট

**নিমাতী ঘাট** হচ্ছে আসামের যোরহাট জেলার একটা ব্যস্ত নদী ঘাট। এখান থেকেই দৈনিক মাজুলীতে ফেরি চলাচল করে। ফেরি হচ্ছে মাজুলী থেকে যোরহাটে আসা-যাওয়া করার একমাত্র মাধ্যম।

## ইতিহাস
দ্বিতীয় বিশ্বযুদ্ধের সময় ককিলামুখ জাহাজ ঘাট দিয়ে যুদ্ধের সামগ্রী, তেল, খাদ্যবস্তু আনা হত। ককিলামুখ জাহাজ ঘাটটি অচল হয়ে পড়ায়, কাছে মাটি ফেলে একটা নতুন ঘাট নির্মাণ করা হয়েছিল। এইভাবে নতুন মাটি দিয়ে জাহাজ ঘাট তৈরি করতে বিহারি শ্রমিকদেরকে এই ঘাটের কথা বলাতে ‘নয়া মাটি ঘাট’ বলে পরিচয় দেয়। এভাবে ঘাটটির নাম ‘নয়ামাটি’ বা ‘নিয়ামাটি’ হয়ে শেষমেশ নিমাতি হয়ে যায়।

## তথ্যসূত্র

বিষয়শ্রেণী:জোড়হাট জেলা
চন্দ্রকান্ত সন্দিকৈ ভবন

**চন্দ্রকান্ত সন্দিকৈ ভবন** হচ্ছে অসম সাহিত্য সভার মুখ্য কার্যালয়। এই ভবনটি যোরহাট জেলাতে অবস্থিত। অসমের বিভিন্ন জনগোষ্ঠীর ভাষাসমূহের উন্নতির কাজের সঙ্গে এই ভবনটি জড়িত হয়ে আছে। ১৯২৬ সালে রাধাকান্ত সন্দিকৈ তার পুত্র চন্দ্রকান্ত সন্দিকৈর স্মৃতিতে এই ভবনটি দান করেন।

## পুনরায় নির্মাণ
পুরানো ভবনটির কিছু অংশ ক্ষতি হওয়ায় এটি পুনরায় নির্মাণ করা হয়। অসম সরকার এই ভবনটির পুনরায় নির্মাণ করার দায়িত্ব নেন। পূর্বের ভবনটির স্থানে নতুন ভবনটি নির্মাণ করা হয়।

## উদ্বোধন

২০১১ সালের ১১ জানুয়ারিতে অসমের মুখ্যমন্ত্রী তরুণ গগৈ উদ্বোধন করেন। সাথে অসম সরকার এই ভবনটিকে **চন্দ্রকান্ত সন্দিকৈ ঐতিহ্য ভবন** বলে নামকরণ করেন। তরুণ গগৈ সঙ্গে বলেন যে, "রাধাকান্ত সন্দিকৈ সেই সময় অসমীয়া সংস্কৃতি ও সাহিত্যের প্রয়োজনীয়তার কথা বুঝেছিলেন। সেজন্য, ১৯২৬ সালে রাধাকান্ত সন্দিকৈ অসম সাহিত্য সভাকে এই ভবনটি দান করেন।"

## আরও দেখুন
*অসম সাহিত্য সভা
*ঠেঙাল ভবন

## তথ্যসূত্র

## বহিঃসংযোগ
*চন্দ্রকান্ত সন্দিকৈ ভবনের কিছু ছবি

বিষয়শ্রেণী:অসম সাহিত্য সভা
বিষয়শ্রেণী:যোরহাট জেলা
হলিউড ফরেন প্রেস অ্যাসোসিয়েশন

**হলিউড ফরেন প্রেস অ্যাসোসিয়েশন** (; সংক্ষেপে **এইচএফপিএ**) হল মার্কিন যুক্তরাষ্ট্রের বিভিন্ন গণমাধ্যম, যেমন - সংবাদপত্র, ম্যাগাজিন ও বই প্রকাশনা, টেলিভিশন ও বেতার সম্প্রচারের সাথে জড়িত সাংবাদিক ও আলোকচিত্রীদের একটি অলাভজনক সংগঠন। এইচএফপিএতে ৫৫টি দেশের ৯০ জন সদস্য রয়েছে। এটি প্রতি বছর জানুয়ারি মাসে লস অ্যাঞ্জেলেসে বার্ষিক গোল্ডেন গ্লোব পুরস্কারের আয়োজন করে, যেখানে চলচ্চিত্র ও টেলিভিশনে এবং বিনোদনের ক্ষেত্রে উল্লেখযোগ্য অবদানকারীদের সম্মাননা প্রদান করে থাকে।

## তথ্যসূত্র

## বহিঃসংযোগ
* 

বিষয়শ্রেণী:১৯৪৩-এ প্রতিষ্ঠিত সংগঠন
বিষয়শ্রেণী:১৯৪৩-এ ক্যালিফোর্নিয়ায় প্রতিষ্ঠিত
বিষয়শ্রেণী:ক্যালিফোর্নিয়া ভিত্তিক অলাভজনক সংগঠন
বিষয়শ্রেণী:চলচ্চিত্র সমালোচকদের সংগঠন
বিষয়শ্রেণী:হলিউডের ইতিহাস ও সংস্কৃতি
বিষয়শ্রেণী:গোল্ডেন গ্লোব পুরস্কার
বিষয়শ্রেণী:মার্কিন যুক্তরাষ্ট্র ভিত্তিক অলাভজনক সংগঠন
ধোদর আলি

**ধোদর আলি** পথটি গোলাঘাট জেলা কমারগাঁও থেকে দক্ষিণ-পূর্বে গিয়ে গোলাঘাট শহরের মধ্য দিয়ে কমার-বন্ধা হয়ে তিতাবর, মরিয়নি দিয়ে নামরূপের কাছে জয়পুরে সংযুক্ত হয়েছে। এই পথটির দৈর্ঘ্য প্রায় ২১২ কি.মি.। এই পথটি উজনি অসমেরর চারটি জেলার মধ্য দিয়ে গেছে।

## নামের উৎপত্তি
কথিত আছে যে, রাজগৃহের দায়িত্ব থেকে হাত সসরানোর জন্য ধোদর ভাও ধরা গোঁসাই ও ভকতকে ধরে এনে এই পথটি সাজানো হয়েছিল। সেজন্য এই পথটির নাম ধোদর আলি দেয়া হয়।

## নির্মাণ
১৬৮১-১৬৯৫ সালের সময়কালে আহোম স্বর্গদেউ গদাধর সিংহের রাজত্বে এই আলিবাটটি নির্মাণ করা হয়েছিল।  পরে আহোম রাজা প্রতাপ সিংহ পথটিতে ডরিকা নদীর ওপর একটি সেতু নির্মাণ করান। সেতুটি ৯০৪ ফুট দীর্ঘ (২৭৬ মিটার), ১৮ ফুট চওড়া (৪.৯ মিটার), আরু ১৬ ফুট উঁচু (৪.৯ মিটার)। ডরিকার সেতুটি শিবসাগরকে নিকটস্থ সোণারি শহরের সাথে সংযোগ করেছে।

## আরও দেখুন
*লিডু রোড
*মালৌ আলি

## তথ্যসূত্র

বিষয়শ্রেণী:অসম বুরঞ্জী
বিষয়শ্রেণী:আহোম রাজ্য
বিষয়শ্রেণী:অসমের পথসমূহ
বিষয়শ্রেণী:ভারতের পরিবহন ব্যবস্থা)
বিষয়শ্রেণী:আসামের ইতিহাস
বিষয়শ্রেণী:আসামের সড়ক
মালৌ আলি

**মালৌ আলি** হচ্ছে অসমের যোরহাট জেলার একটা পথ। এই পথটি ১৭৯৫-১৮১৮ সালে আহোম স্বর্গদেউ কমলেশ্বর সিংহ নির্মাণ করিয়েছিলেন। এই পথটি যোরহাট জেলার পশ্চিমের বহু গ্রামকে যোরহাট শহরের সাথে সংযুক্ত করেছে।

## নামের উৎপত্তি
মালৌ আলি নামটি মণিপুরি শব্দ মঙ্গলুর থেকে উৎপত্তি হয়েছে। একজন আহোম রাজা এক মণিপুরের রাজকুমারীকে বিয়ে করেছিলেন। সেই রারাজকুমারীর সাথে বহু মণিপুরী লোক যোরহাটে এসেছিল। তাদেরকে মালৌ নামক স্থানে থাকার সুবিধা করে দেয়া হয়েছিল।

## আরও দেখুন
*ধোদর আলি
*৩৭ নং জাতীয় সড়ক

## তথ্যসূত্র

বিষয়শ্রেণী:আসামের ইতিহাস
বিষয়শ্রেণী:আহোম রাজ্য
বিষয়শ্রেণী:যোরহাট জেলা
বিষয়শ্রেণী:আসামের সড়ক
নোমোফোবিয়া

**নোমোফোবিয়া** (ইংরেজি: *nomophobia*) হচ্ছে সেলুলার ফোনের সংস্পর্শ থেকে দূরে থাকার ভয়ঙ্কর একটি ফোবিয়ার প্রস্তাবিত নাম।  যাইহোক, এটা যুক্তিযুক্ত যে "ফোবিয়া" শব্দটির অপব্যবহার করা হচ্ছে এবং বেশিরভাগ ক্ষেত্রেই এটি একটি উদ্বেগ ব্যাধি।

## সংক্ষিপ্ত বিবরণ
যদিও নোমোফোবিয়া বর্তমান ডায়াগনস্টিক এবং মানসিক রোগের স্ট্যাটিস্টিক্যাল ম্যানুয়াল অফ মেন্টাল ডিসঅর্ডারএ নেই, তবে পঞ্চম সংস্করণ (ডিএসএম-৫) এ এটি একটি "নির্দিষ্ট ভীতি" হিসাবে প্রস্তাবিত হয়েছে, ডিএসএম-৪ এ প্রদত্ত সংজ্ঞাগুলির উপর ভিত্তি করে। বিয়ানচি এবং ফিলিপস (২০০৫) অনুসারে কিছু মানসিক কারণ মোবাইল ফোনের অতিরিক্ত ব্যবহারের সাথে জড়িত।  এই মানসিক কারণ গুলোর মধ্যে কম আত্মসম্মান (যখন আশ্বস্ত ব্যক্তিরা অনুপযুক্ত উপায়ে মোবাইল ফোন ব্যবহার করে) এবং বহির্মুখী (এক্সট্রোভার্ট) ব্যক্তিত্ব (যখন স্বাভাবিকভাবেই সামাজিক ব্যক্তিরা মোবাইল ফোনের অতিরিক্ত ব্যবহার করে) অন্তর্ভুক্ত থাকতে পারে। সামাজিক ফোবিয়া বা সামাজিক উদ্বেগ ব্যাধি, সামাজিক উদ্বেগ এবং প্যানিক ডিসঅর্ডারের সম্ভাব্য প্রার্থীদের সাথে অন্যতম অন্তর্নিহিত এবং পূর্বের মানসিক ব্যাধিগুলির কারণে মনস্তাত্ত্বিক উপসর্গগুলিও হতে পারে। 

"*No Mo*bile *Phobia*" শব্দটির সংক্ষিপ্তরূপ *Nomophobia* শব্দ, ইউকে পোস্ট অফিসের ২০০৮ সালের একটি গবেষণার সময় তৈরি করা হয়েছিল, যিনি ইউকে-র গবেষণা সংস্থা ইউগভকে মোবাইল ফোন ব্যবহারকারীদের দ্বারা উদ্বেগযুক্ত সমস্যাগুলির মূল্যায়ন করার জন্য কমিশন করেছিলেন। গবেষণায় দেখা গেছে যে ব্রিটেনে প্রায় ৫৩% মোবাইল ফোন ব্যবহারকারী উদ্বিগ্ন হয়ে পড়ে যখন তারা "তাদের মোবাইল ফোন হারায়, ব্যাটারি বা ক্রেডিট ছাড়ায়, বা কোনও নেটওয়ার্ক কভারেজ থাকে না"। গবেষণায় ২,১৬৩ জন লোকের নমুনা থেকে পাওয়া গেছে, প্রায় ৫৮% পুরুষ এবং ৪৭% নারী ভয়াবহভাবে ভুগছেন এবং অতিরিক্ত ৯% তাদের মোবাইল ফোনে বন্ধ হয়ে যাওয়ার পরে অতিরিক্ত চাপে পড়ে। তাদের মোবাইল ফোনের ব্যবহার না করার সময় তারা উদ্বিগ্ন হওয়ার কারণগুলির মূল কারণ হিসাবে বন্ধুদের বা পরিবারের সাথে যোগাযোগ রাখাকে জরিপকৃত ৫৫% লোক উল্লেখ করেছেন। 

## লক্ষণ ও চিহ্ন
### লক্ষণ
* উদ্বেগ
* শ্বাসযন্ত্র পরিবর্তন
* কম্পন
* ঘাম
* চাগাড়
* disorientation
* ট্যাকিকারডিয়া 

### মানসিক লক্ষণ
* বিষণ্নতা
* আতঙ্ক
* ভয়
* নির্ভরতা
* প্রত্যাখ্যান
* কম আত্মসম্মান
* নিঃসঙ্গতা

## চিকিৎসা
বর্তমানে, পণ্ডিতগণের কাছে গ্রহণযোগ্য এবং পরীক্ষামূলকভাবে প্রমাণিত চিকিত্সাগুলি তুলনামূলকভাবে নতুন ধারণার কারণে সীমিত। যাইহোক, প্রতিশ্রুতিবদ্ধ চিকিত্সার মধ্যে অন্তর্ভুক্ত জ্ঞানীয়-আচরণগত সাইকোথেরাপি, EMDR, এবং ফার্মাকোলজিক্যাল হস্তক্ষেপ সঙ্গে মিলিত। ট্র্যান্স্লিসপ্রোমাইন এবং ক্লোনজাপাম ব্যবহার করে চিকিত্সাগুলি নমুনা প্রভাবগুলি হ্রাসে সফল হয়েছিল।

## আরও দেখুন

## তথ্যসূত্র

বিষয়শ্রেণী:মানসিক রোগ
বিষয়শ্রেণী:অমূলক ভীতি
বিষয়শ্রেণী:প্রযুক্তিগত দূষণ
বিষয়শ্রেণী:মোবাইল টেলিযোগাযোগ
বিষয়শ্রেণী:মৌখিক যোগাযোগ
শ্রেষ্ঠ বিদেশি ভাষার চলচ্চিত্র বিভাগে গোল্ডেন গ্লোব পুরস্কার

**শ্রেষ্ঠ বিদেশি ভাষার চলচ্চিত্র বিভাগে গোল্ডেন গ্লোব পুরস্কার** হলিউড ফরেন প্রেস অ্যাসোসিয়েশন কর্তৃক প্রদত্ত বাৎসরিক পুরস্কার, যা বছরের ইংরেজি ভিন্ন অন্য ভাষার সেরা চলচ্চিত্রের জন্য প্রদান করা হয়। ১৯৪৯ সালে [[৬ষ্ঠ গোল্ডেন গ্লোব পুরস্কার আয়োজন থেকে এই চলচ্চিত্র পুরস্কার প্রদান করা হয়ে আসছে। ১৯৮৬ সাল পর্যন্ত এটি সেরা বিদেশি চলচ্চিত্রের জন্য গোল্ডেন গ্লোব পুরস্কার নামে পরিচিত ছিল, যার অর্থ যে কোন অ-মার্কিন চলচ্চিত্রই সম্মানিত হতে পারে। ১৯৮৭ সালে এর নাম পরিবর্তন করে রাখা হয় সেরা বিদেশি ভাষার চলচ্চিত্র, যাতে অ-মার্কিন ইংরেজি ভাষার চলচ্চিত্রগুলোও সেরা চলচ্চিত্রের পুরস্কারের জন্য বিবেচিত হতে পারে।

## সেরা বিদেশি চলচ্চিত্র
### ১৯৪৮-১৯৬৪

### ২০১০-এর দশক

### ২০২০-এর দশক

## আরও দেখুন
* শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে একাডেমি পুরস্কার
* শ্রেষ্ঠ বিদেশি ভাষার চলচ্চিত্র বিভাগে ক্রিটিকস চয়েস চলচ্চিত্র পুরস্কার
* ইংরেজি ভাষায় নয় এমন চলচ্চিত্র বিভাগে বাফটা পুরস্কার
* শ্রেষ্ঠ আন্তর্জাতিক চলচ্চিত্র বিভাগে স্যাটার্ন পুরস্কার

## তথ্যসূত্র

## বহিঃসংযোগ

বিষয়শ্রেণী:গোল্ডেন গ্লোব পুরস্কার
বিষয়শ্রেণী:সেরা বিদেশি ভাষার চলচ্চিত্র বিভাগে চলচ্চিত্র পুরস্কার
বিষয়শ্রেণী:প্রতি বৎসর হালনাগাদ করা দরকার এমন নিবন্ধ
বিষয়শ্রেণী:শ্রেষ্ঠ বিদেশী ভাষার চলচ্চিত্র গোল্ডেন গ্লোব বিজয়ী
বিষয়শ্রেণী:শ্রেষ্ঠ বিদেশি ভাষার চলচ্চিত্র বিভাগে চলচ্চিত্র পুরস্কার
শিনওয়ারী জেলা

**শিনওয়ারী জেলা** (, ) আফগানিস্তানের পারওয়ান প্রদেশের একটি অন্যতম জেলা। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।

## আরো দেখুন
* আফগানিস্তানের জেলা

বিষয়শ্রেণী:পারওয়ান প্রদেশের জেলা
সুরখি পারসা জেলা

**সুরোখ-ও- পারসা** মাঝেমধ্যে উচ্চারণ করা হয়ে থাকে **সুরোখী পারসা** () আফগানিস্তানের পারওয়ান প্রদেশের একটি অন্যতম জেলা। জেলাটির কেন্দ্রীয় শহর লুলিন্‌জ নামে পরিচিত এবং এটি একটি নদীর চারপাশে সবুজ উপত্যকা দ্বারা বেষ্টিত।

## তথ্যসূত্র

## আরো দেখুন
* আফগানিস্তানের জেলা

বিষয়শ্রেণী:পারওয়ান প্রদেশের জেলা
আয়বাক জেলা

**আয়বাক জেলা** আফগানিস্তানের সামাঙ্গন প্রদেশের একটি অন্যতম জেলা। এটি আইবাক শহরকে কেন্দ্র করে গড়ে উঠেছে যেটি সামাঙ্গনের প্রাদেশিক রাজধানী হিসাবে কাজ করে থাকে।

## আরও দেখুন
* আফগানিস্তানের জেলা

## তথ্যসূত্র

বিষয়শ্রেণী:সামাঙ্গন প্রদেশের জেলা
ফ্লোরা সাইনি

**ফ্লোরা সাইনি** (তার পর্দায় নাম **আশা সাইনি** নামেও পরিচিত) হলেন একজন ভারতীয় চলচ্চিত্র অভিনেত্রী এবং মডেল। তিনি মূলত তেলুগু চলচ্চিত্রে কাজ করেন; এছাড়াও তিনি কন্নড়, তামিল ও হিন্দি ভাষার বেশ কয়েকটি চলচ্চিত্রে অভিনয় করেছেন। ১৯৯৯ সালে মুক্তিপ্রাপ্ত চলচ্চিত্র *প্রেমা কোসাম*-এ অভিষেকের পর তিনি এপর্যন্ত ৫০টিরও অধিক চলচ্চিত্রে অভিনয় করেছেন; যেখানে তার বিপরীতে রজনীকান্ত, বিজয়কান্ত, প্রভু, কার্তিক, বালকৃষ্ণ, ভেঙ্কটেশ, জগপতী বাবু এবং রাজশেখরের মতো অভিনেতারা অভিনয় করেছেন।

## চলচ্চিত্রের তালিকা

## তথ্যসূত্র

## বহিঃসংযোগ
* 

বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:চণ্ডীগড়ের নারী মডেল
বিষয়শ্রেণী:চণ্ডীগড়ের অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:সামরিক সন্তান
বিষয়শ্রেণী:পাঞ্জাবি চলচ্চিত্র অভিনেত্রী
বিষয়শ্রেণী:১৯৮৪-এ জন্ম
মোহাম্মদ জহুর খৈয়াম

**মোহাম্মদ জহুর "খৈয়াম " হাশমি**, বিশেষভাবে সুপরিচিত **খৈয়াম ** নামে, একজন ভারতীয় সঙ্গীত পরিচালক এবং ব্যাকগ্রাউন্ড স্কোর সংগীতকার যিনি তার কর্মজীবনের চার দশক (১৯৫৩-১৯৯০) পর্যন্ত বলিউড পাড়ায় অবদান রেখেছেন।

তিনি শ্রেষ্ঠ সঙ্গীত বিভাগে ১৯৭৭ সালে কাভি কাভি চলচ্চিত্র, ১৯৮২ সালে উমরাও জান চলচ্চিত্র এবং ২০১০ সালের আজীবন সম্মানাসহ মোট তিনবার ফিল্মফেয়ার পুরস্কার জিতে নেন। তিনি ২০০৭ সালে সঙ্গীত নাটক একাডেমী কর্তৃক সৃজনশীল সঙ্গীতে অবদান রাখার জন্য পুরস্কার লাভ করেন। এছাড়াও ভারতীয় জাতীয় সঙ্গীত একাডেমী কর্তৃক নাচ এবং থিয়েটারে অবদান রাখার সুবাদে বিশেষভাবে সম্মানিত হন। তিনি ২০১১ সালে ভারত সরকার কর্তৃক ভারতের তৃতীয় সর্বোচ্চ বেসামরিক সম্মানজনক পুরস্কার পদ্মভূষণ পুরস্কার লাভ করেন।

## কর্ম জীবন
'কাভি কাভি' ও 'উমরাও জান'-এর মতো ছবির সঙ্গীত তার হাতেই তৈরি। মহম্মদ জাহুর হাশমিকে খৈয়াম নামেই সবাই চেনেন। ১৭ বছর বয়সে লুধিয়ানাতে থাকার সময়ই সঙ্গীত নিয়ে কাজ শুরু করেন তিনি। প্রথম সুযোগই পেয়েছিলেন 'উমরাও জান'-এ কাজ করার। সেই থেকেই বলিউডে পাকা জায়গা তৈরি করে ফেলেন তিনি।

## চলচ্চিত্রের তালিকা
**[[Footpath (1953 film)|ফুটপথ]]* (১৯৫৩)
**গুল বাহার* (১৯৫৪)
**[[ফির সুভা হোগি]]* (১৯৫৮)
**লাল রুখ* (১৯৫৮)
**[[Shola Aur Shabnam (1961 film)|শোর অর শবনম]]* (১৯৬১)
**[[শাগুন]]* (১৯৬৪)
**মোহাব্বাত ইসকো কেহেতে হ্যায়* (১৯৬৫)
**[[আখেরি খাত]]* (১৯৬৬)
**সঙ্কালাপ* (১৯৭৫)

## মৃত্যু
তিনি ২০১৯ সালের ১৯ আগস্ট ৯২ বছর বয়সে মৃত্যুবরণ করেন।
## তথ্যসূত্র

## আরও পড়ুন
**Khayyam&nbsp;— The Man, His Life*,  biography.

## বহিঃসংযোগ
*
*Best of Khayyam 

বিষয়শ্রেণী:১৯২৭-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:পাঞ্জাবি ব্যক্তি
বিষয়শ্রেণী:ভারতীয় মুসলিম
বিষয়শ্রেণী:ভারতীয় চলচ্চিত্র সঙ্গীত সুরকার
বিষয়শ্রেণী:ভারতীয় পুরুষ সুরকার
বিষয়শ্রেণী:শিল্পকলায় পদ্মভূষণ প্রাপক
বিষয়শ্রেণী:শ্রেষ্ঠ সঙ্গীত পরিচালনা বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার বিজয়ী
বিষয়শ্রেণী:ফিল্মফেয়ার আজীবন সম্মাননা পুরস্কার প্রাপক
বিষয়শ্রেণী:সংগীত নাটক অকাদেমি পুরস্কার প্রাপক
বিষয়শ্রেণী:পাঞ্জাব, ভারতের ব্যক্তি
নিকোবর জেলা

থাম্ব|নিকোবর জেলা

**নিকোবর জেলা** পূর্ব ভারতে অবস্থিত আন্দামান ও নিকোবর দ্বীপপুঞ্জ দ্বীপরাজ্যের তথা কেন্দ্রশাসিত অঞ্চলের  ৩ টি জেলার একটি৷ ১লা ভাদ্র ১৪১৩ বঙ্গাব্দে(১৮ই আগস্ট ২০০৬ খ্রিষ্টাব্দে) পূর্বতন আন্দামান জেলা ভেঙে গঠন  করা হয় নতুন জেলাটি৷ জেলাটির জেলাসদর কার নিকোবর অবস্থিত৷ 
## নামকরণ
## ইতিহাস
নবম শতাব্দীতে আরব বেদুঈনদের কাছ থেকে সর্বপ্রথম এই দ্বীপপুঞ্জের অস্তিত্ব সম্বন্ধে জানতে পারা যায়, তারা সুমাত্রা যাত্রা করার সময় দ্বীপপুঞ্জের এই পথ ধরেই পাড়ি দিয়েছিল। সর্বপ্রথম পশ্চিমী পর্যটক মার্কো পোলো এটিকে ‘দ্য ল্যান্ড অফ হেড-হান্টারস’ রূপে আখ্যা দিয়েছিলেন। সপ্তদশ শতাব্দীর শেষের দিকে মারাঠারা এই দ্বীপপুঞ্জটিকে দখল করে নেয়। অষ্টাদশ শতাব্দীর প্রথমার্ধে এটি বারংবার ব্রিটিশ, ডাচ ও পর্তুগীজদের বাণিজ্যিক জাহাজ দখলকারী মারাঠা নৌসেনাপতি কানহোজী আংগ্রের ঘাঁটি হিসাবে গড়ে উঠেছিল।১২৭৬ বঙ্গাব্দে (১৮৬৯ খ্রীষ্টাব্দে) ইংরেজরা নিকোবর দ্বীপপুঞ্জ দখল করে নেয় এবং ১২৭৯ বঙ্গাব্দে (১৮৭২ খ্রীষ্টাব্দে) এই নিকোবর দ্বীপপুঞ্জকে একটি একক প্রশাসনিক ইউনিট গঠনের জন্য আন্দামানের সঙ্গে যুক্ত করে দেওয়া হয়। ১৩৪৯ বঙ্গাব্দে (১৯৪২ খ্রিষ্টাব্দে) জাপানী সেনারা এই দ্বীপপুঞ্জটিকে দখল করে নেয় ও নেতাজি সুভাষচন্দ্র বসুর নেতৃত্বে আজাদ হিন্দ সরকার প্রতিষ্ঠিত হয় এবং ১৩৫২ বঙ্গাব্দে (১৯৪৫ খ্রিষ্টাব্দে) বিশ্বযুদ্ধ পর্যন্ত তাদের ক্ষমতার অধীনেই থাকে। পরবর্তীকালে, ভারত ব্রিটিশদের থেকে স্বাধীনতা অর্জনের পর এই অঞ্চলের নিয়ন্ত্রণ ভারতের উপর স্থানান্তরিত করে দেওয়া হয়।

## অবস্থান
নিকোবর দ্বীপপুঞ্জ হল ভারত মহাসাগর-এর একটি দ্বীপপুঞ্জ। এই দ্বীপপুঞ্জটি ভারতের কেন্দ্রশাসিত অঞ্চল আন্দামান ও নিকোবর দ্বীপপুঞ্জ এর অন্তর্গত। আন্দামান দ্বীপপুঞ্জ এর দক্ষিণ দিকে এই দ্বীপপুঞ্জ অবস্থিত। নিকোবর দ্বীপপুঞ্জ সুমাত্রা দ্বীপ থেকে ১৫০ কিলোমিটার (৯৩ মা) উত্তর দিকে ও থাইল্যান্ড আন্দামান সাগর দ্বারা এই দ্বীপপুঞ্জ থেকে পৃথক। ভারতীয় উপমহাদেশ বা দক্ষিণ এশিয়া থেকে এই দ্বীপপুঞ্জ প্রায় ১,৩০০ কিলোমিটার (৮১০ মা) দক্ষিণ-পূর্বে অবস্থিত এবং বঙ্গোপসাগর দ্বারা পৃথক।

জেলাটির আয়তন ১৮৪১ বর্গ কিমি৷ রাজ্যের জেলায়তনভিত্তিক ক্রমাঙ্ক ৩ টি জেলার মধ্যে ৩য়৷ জেলার আয়তনের অনুপাত ঝাড়খণ্ড রাজ্যের ২২.৩২%৷ 
## ভাষা
নিকোবর জেলায় প্রচলিত ভাষাসমূহের পাইচিত্র তালিকা নিম্নরূপ -

## ধর্ম

## জনসংখ্যার উপাত্ত
মোট জনসংখ্যা ৪২০৬৮(২০০১ জনগণনা) ও ৩৬৮৪২(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩ টি জেলার মধ্যে ৩য়৷  আন্দামান ও নিকোবর কেন্দ্রশাসিত অঞ্চলের ৯.৬৮% লোক নিকোবর জেলাতে বাস করেন৷ জেলার জনঘনত্ব ২০০১ সালে ২৩ ছিলো এবং ২০১১ সালে তা হ্রাস পেয়ে ২০ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার -১২.৪২% , যা ১৯৯১-২০১১ সালের ৭.২৯% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৭৭৭(সমগ্র) এবং শিশু(০-৬ বৎ) লিঙ্গানুপাত ৯৪৫৷ 
## শিক্ষা
জেলাটির স্বাক্ষরতা হার ৭২.৩৩%(২০০১) তথা ৭৮.০৬%(২০১১)৷ পুরুষ স্বাক্ষরতার হার ৭৮.০৮%(২০০১) তথা ৮৩.৩৬%(২০১১)৷ নারী স্বাক্ষরতার হার ৬৫.৫২%(২০০১) তথা ৭১.০৬% (২০১১)৷ জেলাটিতে শিশুর অনুপাত সমগ্র জনসংখ্যার ১১.৯১%৷

## প্রশাসনিক বিভাগ
## বিশিষ্ট ব্যক্তিবর্গ
## তথ্যসূত্র

বিষয়শ্রেণী:আন্দামান ও নিকোবর দ্বীপপুঞ্জের জেলা
বিষয়শ্রেণী:নিকোবর জেলা
বিষয়শ্রেণী:ভারতের সংখ্যালঘু ঘনীভূত জেলা
তালডাংরা বিধানসভা কেন্দ্র

**তালডাংরা (বিধানসভা কেন্দ্র)** ভারতের পশ্চিমবঙ্গ রাজ্যের বাঁকুড়া জেলার একটি বিধানসভা কেন্দ্র।

## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৫১ নং তালডাংরা বিধানসভা কেন্দ্রটি বিবার্দা, ফুলমতি, হারমাস্রা, খালগ্রাম, পাঞ্চমুরা এবং তালডাংরা গ্রাম পঞ্চায়েত গুলি তালডাংরা সমষ্টি উন্নয়ন ব্লক এবং ব্রজরাজপুর ও গৌরবাজার গ্রাম পঞ্চায়েত গুলি ইঁদপুর সমষ্টি উন্নয়ন ব্লক এবং সিমলপাল সমষ্টি উন্নয়ন ব্লক গুলির অন্তর্গত।

তালডাংরা বিধানসভা কেন্দ্রটি ৩৬ নং বাঁকুড়া লোকসভা কেন্দ্র এর অন্তর্গত। 

## বিধানসভার বিধায়ক

২০২১: অরূপ চক্রবর্তী, তৃণমূল কংগ্রেস।
২০২৪: (উপনির্বাচন) ফাল্গুনী সিংহবাবু, তৃণমূল কংগ্রেস।

## নির্বাচনী ফলাফল
### ২০১১

### ১৯৭৭-২০০৬
২০০৬, ২০০১ এবং ১৯৯৬ সালের বিধানসভা নির্বাচনে, সিপিআই (এম) এর মনোরঞ্জন পাত্র তালড্যাংরা বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের  মানিক মিত্রকে, তৃণমূল কংগ্রেসের দিলীপ পান্ডাকে এবং কংগ্রেসের দেবপ্রসাদ সিংহ বড়ঠাকুরকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর অমিয় পাত্র ১৯৯১ সালে কংগ্রেসের ফণিভূষণ সিংহবাবুকে এবং ১৯৮৭ সালে কংগ্রেসের অমিত চ্যাটার্জীকে পরাজিত করেন। সিপিআই (এম) এর মোহিনীমোহন পণ্ডা ১৯৮২ সালে কংগ্রেসের কল্যাণীপ্রসাদ সিংহ চৌধুরীকে পরাজিত  এবং ১৯৭৭ সালে কংগ্রেসের ফণিভূষণ  সিংহবাবুকে পরাজিত করেন।

### ১৯৫১-১৯৭২
১৯৭২ সালে কংগ্রেসের ফণিভূষণ সিংহবাবু জয়ী হন। সিপিআই (এম) এর মোহিনীমোহন পণ্ডা ১৯৭১ এবং ১৯৬৯ সালে জয়ী হন। কংগ্রেসের পূরবী মুখোপাধ্যায় ১৯৬৭ এবং ১৯৬২ সালে জয়ী হন। ১৯৫৭ সালে তালড্যাংরা বিধানসভা কেন্দ্রে আসন বিদ্যমান ছিল না কিন্তু পরিবর্তে বিষ্ণুপুর যৌথ আসন ছিল। কংগ্রেসের পূরবী মুখোপাধ্যায় এবং কিরণচন্দ্র দিগার উভয়ই জয়ী হন। স্বাধীন ভারতের প্রথম নির্বাচন ১৯৫১ সালে, কংগ্রেসের পূরবী মুখোপাধ্যায় তালড্যাংরা কেন্দ্র থেকে জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:বাঁকুড়া জেলার রাজনীতি
আব্দুল গনি (দ্ব্যর্থতা নিরসন)

**আব্দুল গনি** বা **আবদুল গণি** একটি নাম। *এই নামে যাদেরকে বোঝানো হতে পারে -*

* আব্দুল গনি –ঢাকার বড় জমিদারদের মধ্যে অন্যতম।
* আবদুল গনি (কক্সবাজার রাজনীতিবিদ) –বাংলাদেশের কক্সবাজার জেলার রাজনীতিবিদ ও কক্সবাজার-৪ আসনের সাবেক সাংসদ।
* আব্দুল গনি (মেহেরপুরের রাজনীতিবিদ) –বাংলাদেশের রাজনীতিবিদ ও মেহেরপুর-২ আসনের সাবেক সাংসদ।
* আবদুল গণি (সৈনিক) – (১ ডিসেম্বর ১৯১৫ - ১১ নভেম্বর ১৯৫৭) ছিলেন একজন বাঙালি সামরিক কর্মকর্তা।
* আব্দুল গনি (পাকিস্তানি রাজনীতিবিদ) –পাকিস্তানি ধর্মীয় ও রাজনৈতিক নেতা

## আরও দেখুন

* আবদুল গনি হাজারী –বাঙালি কবি ও সাংবাদিক।
* আব্দুল গণি খান –ছিলেন পাকিস্তানি পশতু ভাষার কবি, শিল্পী, লেখক, রাজনীতিবিদ এবং বিংশ শতাব্দীর দার্শনিক।
* আবদুল গণি আল মাকদিসি –ছিলেন একজন সুন্নি ইসলামি পণ্ডিত।

বিষয়শ্রেণী:আরবি পুরুষবাচক প্রদত্ত নাম
বিষয়শ্রেণী:পুরুষবাচক প্রদত্ত নাম
সুভাষগ্রাম রেলওয়ে স্টেশন

**সুভাষগ্রাম রেলওয়ে স্টেশন** হল কলকাতা শহরতলি রেলওয়ের একটি স্টেশন। এই রেলওয়ে স্টেশনটি শিয়ালদহ রেলওয়ে স্টেশন থেকে 
আনুমানিক  দূরে শিয়ালদহ–নামখানা লাইনে অবস্থিত। এটি ভারতীয় রেলের অধীনস্থ পূর্ব রেলের আওতাধীন। সুভাষগ্রাম রেলওয়ে স্টেশনটি শিয়ালদহ রেল বিভাগের ব্যস্ততম রেলওয়ে স্টেশনগুলির মধ্যে অন্যতম। দৈনিক ৮০ জোড়ারও বেশি ইএমইউ লোকাল ট্রেন এই রেলওয়ে স্টেশনের মাধ্যমে চলাচল করে। সুভাষগ্রাম রেলওয়ে স্টেশনটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলায় অবস্থিত। এই রেলওয়ে স্টেশনটি সুভাষগ্রাম ও তার পার্শ্ববর্তী এলাকাগুলিতে রেল পরিষেবা প্রদান করে।

## ভৌগোলিক অবস্থান
সুভাষগ্রাম রেলওয়ে স্টেশনের অবস্থান হল । এর গড় উচ্চতা হল ।

## ইতিহাস
১৮৬২ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে সুভাষগ্রাম পর্যন্ত  বিস্তৃত ব্রডগেজ রেলপথ নির্মাণ করেছিল।

## বৈদ্যুতিকরণ
শিয়ালদহ থেকে সুভাষগ্রাম পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল।

## তথ্যসূত্র

## বহিঃসংযোগ
*  
*  
* 

বিষয়শ্রেণী:দক্ষিণ চব্বিশ পরগনা জেলার রেলওয়ে স্টেশন
বিষয়শ্রেণী:কলকাতা শহরতলি রেল স্টেশন
বিষয়শ্রেণী:শিয়ালদহ দক্ষিণ লাইন (কলকাতা শহরতলি রেল)
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
বিষয়শ্রেণী:১৮৮২-এ ভারতে প্রতিষ্ঠিত
বিষয়শ্রেণী:১৮৮২-এ ভারতে চালু রেলওয়ে স্টেশন
বিষয়শ্রেণী:শিয়ালদহ রেল বিভাগ
দেবগড় জেলা

**দেবগড় জেলা** () পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৬ই পৌষ ১৪০০ বঙ্গাব্দে(১লা জানুয়ারি ১৯৯৪ খ্রিষ্টাব্দে) পূর্বতন সম্বলপুর জেলা থেকে নতুন জেলাটি গঠিত হয়৷ জেলাটি ওড়িশার উত্তর ওড়িশা বিভাগের অন্তর্গত৷ জেলাটির জেলাসদর দেবগড় শহরে অবস্থিত এবং দেবগড় মহকুমা নিয়ে গঠিত৷

## নামকরণ
দেবগড় ছিলো প্রাচীন বামন্ডা রাজ্যের অংশ৷ খ্রিস্টীয় একাদশ শতকে গঙ্গা রাজবংশের প্রথম রাজা সরযূ দেব শঙ্খকে নিজের রাজ্যের প্রতীক হিসাবে বেছে নিয়ে ব্রাহ্মণী নদীর তীরে নতুন রাজ্য স্থাপন করেন৷ পরবর্তীকালে দেবরাজাদের নিবাসস্থল দেবের গড় বা দেবগড় নামে পরিচিতি পায়৷

## ইতিহাস
## ভূপ্রকৃতি
## অর্থনীতি
## অবস্থান
*জেলাটির উত্তরে [[ওড়িশা]] রাজ্যের [[সুন্দরগড় জেলা]]*৷ *জেলাটির উত্তর পূর্বে(ঈশান) [[ওড়িশা]] রাজ্যের [[সুন্দরগড় জেলা]]*৷ *জেলাটির পূর্বে [[ওড়িশা]] রাজ্যের [[অনুগুল জেলা]]*৷ *জেলাটির দক্ষিণ পূর্বে(অগ্নি) [[ওড়িশা]] রাজ্যের [[অনুগুল জেলা]]*৷ *জেলাটির দক্ষিণে [[ওড়িশা]] রাজ্যের [[অনুগুল জেলা]]*৷ *জেলাটির দক্ষিণ পশ্চিমে(নৈঋত) [[ওড়িশা]] রাজ্যের [[সম্বলপুর জেলা]]*৷ *জেলাটির পশ্চিমে [[ওড়িশা]] রাজ্যের [[সম্বলপুর জেলা]]*৷ *জেলাটির  উত্তর পশ্চিমে(বায়ু) [[ওড়িশা]] রাজ্যের [[সম্বলপুর জেলা]]*৷

জেলাটির আয়তন ২৯৪০ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ১.৮৯%৷

## ভাষা
দেবগড় জেলায় প্রচলিত ভাষাসমূহের পাইচিত্র তালিকা নিম্নরূপ -

এই জেলাতে বসবাসকারী অধিকাংশ ওড়িয়াভাষী সম্বলপুরি/কোশলি ভাষাতে সাবলীল৷

## ধর্ম
## জনসংখ্যার উপাত্ত
মোট জনসংখ্যা ২৭৪১০৮(২০০১ জনগণনা) ও ৩১২৫২০(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ৩০তম৷ ওড়িশা রাজ্যের ০.৭৪% লোক দেবগড় জেলাতে বাস করেন৷ জেলার জনঘনত্ব ২০০১ সালে ৯৩ ছিলো এবং ২০১১ সালে তা বৃদ্ধি পেয়ে ১০৬ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ১৪.০১%, যা ১৯৯১-২০১১ সালের ১৭.০২% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৭৫(সমগ্র) এবং শিশু(০-৬ বৎ) লিঙ্গানুপাত ৯২৭৷

## নদনদী
## পরিবহন ও যোগাযোগ
## পর্যটন ও দর্শনীয় স্থান
## ঐতিহ্য ও সংস্কৃৃতি
## শিক্ষা
জেলাটির স্বাক্ষরতা হার ৬০.৩৬%(২০০১) তথা ৭২.৫৭%(২০১১)৷ পুরুষ স্বাক্ষরতার হার ৭৩.৩৩%(২০০১) তথা ৮১.৯২%(২০১১)৷ নারী স্বাক্ষরতার হার ৪৭.১৮%(২০০১) তথা ৬৩.০৫% (২০১১)৷ জেলাটিতে শিশুর অনুপাত সমগ্র জনসংখ্যার ১২.৭৭%৷

## প্রশাসনিক বিভাগ
## সীমান্ত
## বিশিষ্ট ব্যক্তিবর্গ
## তথ্যসূত্র

## বহিঃসংযোগ

বিষয়শ্রেণী:ওড়িশার জেলা
বিষয়শ্রেণী:দেবগড় জেলা
বিষয়শ্রেণী:১৯৯৪-এ প্রতিষ্ঠিত রাষ্ট্র ও অঞ্চল
চতুর্থ জাতীয় সংসদ সদস্যদের তালিকা

**[[চতুর্থ জাতীয় সংসদ নির্বাচন, ১৯৮৮|চতুর্থ জাতীয় সংসদ নির্বাচন]]** বাংলাদেশে ১৯৮৮ সালের ৩ মার্চ অনুষ্ঠিত হয়। নিচে নির্বাচিত সংসদ সদস্যদের তালিকা দেয়া হল।

## সংসদ সদস্যদের তালিকা

## আরও দেখুন
* তৃতীয় জাতীয় সংসদ সদস্যদের তালিকা
* পঞ্চম জাতীয় সংসদ সদস্যদের তালিকা

## তথ্যসূত্র

*
৪
ধাতু (আয়ুর্বেদ)

আয়ুর্বেদ অনুসারে **ধাতু** (সংস্কৃত धातु) শরীরের গঠনকারী উপাদান, আদি ও প্রাথমিক উপাদান) এর দ্বারা সাতটি মৌলিক উপাদানকে বোঝানো হয় যা শরীরের মৌলিক গঠন (এবং কার্যকারিতাকে) তৈরি করে। এই ধাতু মূলত সাতটি। সাতটি ধাতুকে একত্রে সপ্তধাতু বলা হয়ে থাকে। আয়ুর্বেদ অনুসারে এই ধাতুসমূহের গুরুত্ব অনেক। আয়ুর্বেদে বিভিন্ন ধাতুর সাথে সম্পর্কিত রোগের জন্য ভিন্ন ভিন্ন নির্দিষ্ট চিকিৎসার বিবরণ রয়েছে।

সাতটি উপাদান নিম্নরূপ:

* রস ধাতু (অন্নরস)
* রক্ত ধাতু (রক্ত)
* মাংস ধাতু (পেশী)
* মেদ ধাতু (চর্বি)
* অস্থি ধাতু (হাড়)
* মজ্জা ধাতু (অস্থি মজ্জা (হাড় ও মেরুদণ্ডীয়))
* শুক্র ধাতু (বীর্য)

পারম্পারিক ধর্মগ্রন্থ অনুসারে এই সাতটি ধাতু ছাড়াও (সপ্তধাতু) ওজস নামে অষ্টম ধাতু রয়েছে যাকে মহাধাতুও বলা হয়।

## আরও দেখুন
ধাতু (বৌদ্ধ ধর্ম) - বৌদ্ধ ধর্মে ব্যবহৃত একটি শব্দ বা একটি স্তুপ, পালি ভাষায় *থ্রুপ*

## তথ্যসূত্র


## বহিঃস্থ সূত্র

* The Dhatus 



বিষয়শ্রেণী:আয়ুর্বেদ
বিষয়শ্রেণী:হিন্দু দার্শনিক ধারণা
বিষয়শ্রেণী:হিন্দু দর্শন
বিষয়শ্রেণী:বৈকল্পিক চিকিৎসা
২০১৯ বাংলাদেশ প্রিমিয়ার লিগ ফাইনাল

**২০১৯ বাংলাদেশ প্রিমিয়ার লিগ ফাইনাল** হচ্ছে দিন/রাতে অনুষ্ঠিত টুয়েন্টি২০ ক্রিকেট ম্যাচ, যেটি ২০১৯ সালের ৮ই ফেব্রুয়ারি তারিখে ঢাকার শের-ই-বাংলা জাতীয় ক্রিকেট স্টেডিয়ামে অনুষ্ঠিত হয়। এই খেলার মাধ্যমে ২০১৯ বাংলাদেশ প্রিমিয়ার লিগের বিজয়ী দল নির্ধারিত হয়॥ ফাইনালে, ঢাকা ডাইনামাইটসকে ১৭ রানে পরাজিত করে কুমিল্লা ভিক্টোরিয়ানস দ্বিতীয় শিরোপা লাভ করে। ফাইনালে ১৪১ রান করে তামিম ইকবাল ম্যাচসেরার পুরস্কার পান। ৫৫৮ রান করে রাইলি রুশো টুর্নামেন্টের সর্বোচ্চ রান সংগ্রাহক হন। সাকিব আল হাসান ২২ উইকেট নিয়ে উইকেট শিকারে শীর্ষ হন এবং আলরাউন্ডারের নৈপুণ্যে তিনি টুর্নামেন্টের সেরা খেলোয়াড়ের পুরস্কারও লাভ করেন।

## ফাইনালে যাওয়ার পথ

### লিগ পর্যায়
## প্লে-অফ

### এলিমিনেটর

### কোয়ালিফায়ার
;কোয়ালিফায়ার ১ 

;কোয়ালিফায়ার ২

## ফাইনাল
### পটভূমি
ফাইনাল ম্যাচটি শের-ই-বাংলা জাতীয় ক্রিকেট স্টেডিয়াম এ কুমিল্লা ভিক্টোরিয়ানস এবং ঢাকা ডায়নামাইটস এর মধ্যে অনুষ্ঠিত হয়। কোয়ালিফায়ার ১ এ রংপুর রাইডার্স এবং কুমিল্লা ভিক্টোরিয়ানস এর মধ্যকার ম্যাচে জয়লাভ করে কুমিল্লা ভিক্টোরিয়ানস সরাসরি ফাইনালে যায়। ঢাকা ডায়নামাইটস কোয়ালিফায়ার ২ এ রংপুর রাইডার্স কে হারিয়ে ফাইনালে উঠে।

### প্রতিবেদন

### সারাংশ

## তথ্যসূত্র

## বহিঃসংযোগ

বিষয়শ্রেণী:২০১৯-এ বাংলাদেশী ক্রিকেট
বিষয়শ্রেণী:বাংলাদেশ প্রিমিয়ার লিগ
বিষয়শ্রেণী:২০১৮-এ বাংলাদেশী ক্রিকেট
চাঁদপুর এম.এ. খালেক মেমোরিয়াল স্কুল এন্ড কলেজ

**চাঁদপুর এম.এ. খালেক মেমোরিয়াল স্কুল এন্ড কলেজ** চাঁদপুর জেলার কচুয়া উপজেলার চাঁদপুর গ্রামে অবস্থিত। ২০১৭ সালে বিদ্যালয়টি কচুয়া উপজেলার মধ্যে শ্রেষ্ঠ শিক্ষাপ্রতিষ্ঠান নির্বাচিত হয়।

## ইতিহাস
১৯৭০ সালে চাঁদপুর জুনিয়র স্কুল নামে যাত্রা শুরু করে ১৯৮৬ সালে প্রতিষ্ঠানটি নবম শ্রেনী খোলার অনুমতি এবং চাঁদপুর উচ্চ বিদ্যালয় হিসাবে স্বীকৃতি লাভ করে। ১৯৯৮ সালে প্রতিষ্ঠানটি চাঁদপুর এম এ খালেক মেমোরিয়াল হাই স্কুল নামকরণ করা হয়। বর্তমানে প্রতিষ্ঠানে মোট জমির পরিমান ২.১১ একর। প্রতিষ্ঠানের ১টি প্রশাসনিক ভবনসহ ৪টি একাডেমিক ভবন রয়েছে। শিক্ষা মন্ত্রণালয় ও শিক্ষাবোর্ডের অনুমতিক্রমে ২০১০ সালে একাদশ শাখায় বিজ্ঞান, মানবিক, ও ব্যবসায় শিক্ষা বিভাগ চালুর মাধ্যমে স্কুল এন্ড কলেজ হিসাবে যাত্রা শুরু করে। ২০১৭ সালে প্রতিষ্ঠানটি কচুয়া উপজেলার মধ্যে শ্রেষ্ঠ শিক্ষাপ্রতিষ্ঠান হিসাবে নির্বাচিত হয়।

## ফলাফল
 
**এইচ.এস.সি**

**এস.এস.সি** (বিভাগ ভিত্তিক)

 
**এস.এস.সি** (গ্রেডিং ভিত্তিক)

**জে.এস.সি**

 
**জুনিয়র বৃত্তি পরীক্ষার ফলাফল**

## সহশিক্ষা কার্যক্রম
স্কুলটি ১৯৯৫ সালে স্কাউটিং কার্যক্রমের সাথে যুক্ত হয়। ২০০২-০৩ সালে দুইজন শিক্ষার্থী থাইল্যান্ডে অনুষ্ঠিত বিশ্ব স্কাউট জাম্বুরীতে অংশগ্রহণ করে। এছাড়া ২০০৪ সালে ৭ম বাংলাদেশ ও ৪র্থ সার্ক জাম্বুরীতে নয়জন শিক্ষার্থী অংশগ্রহণ করে।

## তথ্যসূত্র

বিষয়শ্রেণী:চাঁদপুর জেলার বিদ্যালয়
বিষয়শ্রেণী:চাঁদপুর জেলার মহাবিদ্যালয়
বিষয়শ্রেণী:১৯৭০-এ প্রতিষ্ঠিত শিক্ষাপ্রতিষ্ঠান
বাঁকুড়া বিধানসভা কেন্দ্র

**বাঁকুড়া (বিধানসভা কেন্দ্র)** ভারতের পশ্চিমবঙ্গ রাজ্যের বাঁকুড়া জেলার একটি বিধানসভা কেন্দ্র।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৫২ নং বাঁকুড়া বিধানসভা কেন্দ্রটি বাঁকুড়া পৌরসভা বাঁকুড়া-১ সমষ্টি উন্নয়ন ব্লক এবং জুনেদিয়া, মানকানালী ও পুরান্দরপুর গ্রাম পঞ্চায়েত গুলি বাঁকুড়া-২ সমষ্টি উন্নয়ন ব্লক গুলির অন্তর্গত।

বাঁকুড়া বিধানসভা কেন্দ্রটি ৩৬ নং বাঁকুড়া লোকসভা কেন্দ্র এর অন্তর্গত। 

## বিধানসভার বিধায়ক

## নির্বাচনী ফলাফল
### ২০১৬

 # সুইং গণনা এলএফ + কংগ্রেস ভোট শতকরা ২০১৬ সালে একত্রিত হয়েছে। 

### ২০১২উপনির্বাচন
২০১২ সালে তৃণমূল কংগ্রেসের বিধায়ক কাশীনাথ মিশ্রের মৃত্যুর কারণে উপনির্বাচন হয়। তৃণমূল কংগ্রেসের মিনতি মিশ্র তার নিকটতম প্রতিদ্বন্দ্বী সিপিআই (এম) এর নিলাঞ্জন দাশগুপ্তকে ১৫,১৩৮ ভোটে পরাজিত করেন।
### ২০১১

### ১৯৭৭-২০০৬
২০০৬ সালের বিধানসভা নির্বাচনে, সিপিআই (এম) এর পার্থ দে বাঁকুড়া বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের কাশীনাথ মিশ্রকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের কাশীনাথ মিশ্র ২০০১ সালে সিপিআই (এম) এর পার্থ দে কে পরাজিত করেন। সিপিআই (এম) এর পার্থ দে ১৯৯৬ সালে কংগ্রেসের আশিস চক্রবর্তীকে এবং ১৯৯১ এবং ১৯৮৭ সালে কংগ্রেসের কাশীনাথ মিশ্রকে পরাজিত করেন। কংগ্রেসের কাশীনাথ মিশ্র ১৯৮২ সালে সিপিআই (এম) পার্থ দে কে পরাজিত করেন। সিপিআই (এম) এর পার্থ দে ১৯৭৭ সালে জনতা পার্টির আনন্দী কন্ডুকে পরাজিত করেন।

### ১৯৫১-১৯৭২
১৯৭২ এবং ১৯৭১ সালে কংগ্রেসের কাশীনাথ মিশ্র জয়ী হন। সিপিআই এর বীরেশ্বর ঘোষ ১৯৬৯ সালে জয়ী হন। কংগ্রেসের এস. মিত্র ১৯৬৭ সালে জয়ী হন। সিপিআই এর অবনী ভট্টাচার্য ১৯৬২ সালে জয়ী হন। ১৯৫৭ সালে বাঁকুড়া যৌথ আসন ছিল। কংগ্রেসের শিশুরাম মণ্ডল এবং অনাথ বন্ধু রায় উভয়ই জয়ী হন। স্বাধীন ভারতের প্রথম নির্বাচন ১৯৫১ সালে, হিন্দু মহাসভার রাখাহরি চ্যাটার্জী জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:বাঁকুড়া জেলার রাজনীতি
বিষয়শ্রেণী:বাঁকুড়া
আদ্রিয়ান গোর

ব্রিগেডিয়ার **আদ্রিয়ান ক্লিমেন্টস গোর**, ডিএসও (; জন্ম: ১৪ মে, ১৯০০ - মৃত্যু: ৭ জুন, ১৯৯০) স্কটল্যান্ডের ডানুনে জন্মগ্রহণকারী বিখ্যাত ইংরেজ প্রথম-শ্রেণীর ক্রিকেট তারকা ও ব্রিটিশ সেনাবাহিনীর ঊর্ধ্বতন কর্মকর্তা ছিলেন। ব্রিটিশ আর্মির পক্ষে প্রথম-শ্রেণীর ক্রিকেট খেলেছেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিত ব্যাটিং করতেন **আদ্রিয়ান গোর**।

ব্রিটিশ সেনাবাহিনীতে কর্মকর্তা হিসেবে কাজ করতেন আদ্রিয়ান গোর। দ্বিতীয় বিশ্বযুদ্ধ চলাকালীন বীরত্বের সাথে স্বীয় দায়িত্ব পালন করেছেন তিনি। ১৯১৯ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি।

## প্রথম-শ্রেণীর ক্রিকেট
আদ্রিয়ান গোর মূলতঃ ফাস্ট মিডিয়াম বোলার হিসেবে খেলতেন। ১৯১৮ সালে কিছুটা বিলম্বে ইন-সুইং করে পূর্ণাঙ্গ বয়ষ্ক ও বিদ্যালয়ের ছাত্রদেরকে বিমোহিত করে রাখতেন। এরপূর্বে তিনি আর ক্রিকেট খেলায় অংশগ্রহণ করেননি। ঐ মৌসুমে ৭.৫১ গড়ে ৫১ উইকেট দখল করেছিলেন তিনি। ঐ মৌসুমে কোন প্রথম-শ্রেণীর ক্রিকেট খেলা অনুষ্ঠিত হয়নি। ফলশ্রুতিতে পরের বছর উইজডেন ক্রিকেটার্স অ্যালমেনাকের সংস্করণে নিয়মিতভাবে বর্ষসেরা পাঁচ ক্রিকেটার নির্বাচনে আদ্রিয়ান গোরসহ আরও চারজন সরকারী বিদ্যালয়ের ক্রিকেটারকে মনোনীত করা হয়েছিল। ১৯২১ থেকে ১৯৩২ সময়কালে মাঝে-মধ্যেই প্রথম-শ্রেণীর খেলায় ব্রিটিশ আর্মি ও অন্যান্য দলের পক্ষে খেলতেন। এ সময়কালে ৫২টি প্রথম-শ্রেণীর উইকেট পেয়েছেন গড়ে প্রায় ২২ রান খরচ করে।

## সামরিক জীবন
এটন কলেজে অধ্যয়ন করেছেন। এ সময়েই স্বীয় ক্রিকেট প্রতিভার বিচ্ছুরণ ঘটান। এরপর স্যান্ডহার্স্টের রয়্যাল মিলিটারি কলেজে স্বল্পকাল পড়াশোনা শেষে সেকেন্ড লেফটেন্যান্ট হিসেবে কমিশন্ডপ্রাপ্ত হন।

১৭ ডিসেম্বর, ১৯১৯ তারিখে রাইফেল ব্রিগেডে যোগদান করেন তিনি। আন্তঃযুদ্ধ সময়কালের অধিকাংশ সময়ই নিজ রেজিমেন্টের ২য় ব্যাটালিয়নের দায়িত্বে ছিলেন তিনি। মূলতঃ আয়ারল্যান্ডের স্বাধীনতা যুদ্ধ চলাকালে আয়ারল্যান্ডে নিয়োজিত ছিলেন তিনি।

সেপ্টেম্বর, ১৯৩৯ সালে দ্বিতীয় বিশ্বযুদ্ধ ছড়িয়ে পড়লে আদ্রিয়ান গোরকে রাইফেল ব্রিগেডের প্রশিক্ষণ কর্মকর্তা হিসেবে দায়িত্ব প্রদান করা হয়। উইনচেস্টারের সেনা সদর দফতরে কাজ করেন। ১৯৪১ সালে গ্রীন জ্যাকেটস অফিসার ক্যাডেট ট্রেনিং ইউনিটের (ওসিটিইউ) নেতৃত্ব দেয়ার জন্যে তাকে মনোনীত করা হয়। এছাড়াও অস্ট্রিয়ায় অভিযান চলাকালীন সংক্ষিপ্ত সময়ের জন্যে ৬ষ্ঠ গোলন্দাজ বাহিনীর নেতৃত্বে ছিলেন।

৭ জুন, ১৯৯০ তারিখে কেন্টের সেলিঞ্জ এলাকার হর্টন প্রায়োরিতে ৯০ বছর বয়সে আদ্রিয়ান গোরের দেহাবসান ঘটে।

## তথ্যসূত্র

## গ্রন্থপঞ্জি
* Irish Generals in the Second World War, Richard Doherty ()

## বহিঃসংযোগ
* 
* 
* Generals of World War II

বিষয়শ্রেণী:১৯০০-এ জন্ম
বিষয়শ্রেণী:১৯৯০-এ মৃত্যু
বিষয়শ্রেণী:আয়ারল্যান্ডের স্বাধীনতা যুদ্ধে অংশগ্রহণকারী ব্রিটিশ সেনা কর্মকর্তা
বিষয়শ্রেণী:ইংরেজ ক্রিকেটার
বিষয়শ্রেণী:উইজডেন বর্ষসেরা ক্রিকেটার
বিষয়শ্রেণী:কম্বাইন্ড সার্ভিসেসের ক্রিকেটার
বিষয়শ্রেণী:জেন্টলম্যানের ক্রিকেটার
বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা
বিষয়শ্রেণী:ব্রিটিশ আর্মির ক্রিকেটার
বিষয়শ্রেণী:রাইফেল ব্রিগেড কর্মকর্তা
বিষয়শ্রেণী:ডিস্টিংগুইসড সার্ভিস অর্ডার কোম্পানিয়ন্স
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
গঞ্জাম জেলা

**গঞ্জাম জেলা** () পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৯শে চৈত্র ১৩৪২ বঙ্গাব্দে (১লা এপ্রিল ১৯৩৬ খ্রিষ্টাব্দে) উৎকল সংগঠন গড়ে ওঠির সময় এই জেলাটির আত্মপ্রকাশ ঘটে৷ আবার ১৫ই আশ্বিন ১৩৯৯ বঙ্গাব্দে (২রা অক্টোবর ১৯৯২ খ্রিষ্টাব্দে) পুর্বতন গঞ্জাম জেলাটি থেকে গজপতি ও গঞ্জাম দুটি জেলা গঠন করা হয়৷ গঞ্জাম জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর ছত্রপুর শহরে অবস্থিত এবং ব্রহ্মপুর মহকুমা, ভঞ্জনগর মহকুমা, ছত্রপুর মহকুমা নিয়ে গঠিত৷

## নামকরণ
গঞ্জাম জেলার এই 'গঞ্জাম' নামটি এসেছে 'গঞ্জ-ই-আম' থেকে৷ আরবি এই শব্দের অর্থ বিশ্বের শস্যাগার৷ আবার অন্যমতে ঐ অঞ্চলের মধ্য দিয়ে প্রবাহিত রুশিকুল্য নদীর তীরে অবস্থিত ইউরোপীয়ানদের দ্বারা নির্মিত গঞ্জাম দুর্গের নামে ঐ অঞ্চলের নাম, তবে দুর্গের নাম আগে এসেছে নাকী জায়গার নাম সেই নিয়ে বিবাদ রয়েছে৷

## ইতিহাস
## ঐতিহাসিক আন্দোলন
## ভূপ্রকৃৃতি
## অর্থনীতি
## অবস্থান
*জেলাটির উত্তরে [[ওড়িশা]] রাজ্যের [[নয়াগড় জেলা]]*৷ *জেলাটির উত্তর পূর্বে(ঈশান) [[ওড়িশা]] রাজ্যের [[নয়াগড় জেলা]]*৷ *জেলাটির পূর্বে [[ওড়িশা]] রাজ্যের [[পুরী জেলা]] ও ওড়িশা রাজ্যের [[খোর্দা জেলা]]*৷ *জেলাটির দক্ষিণে [[অন্ধ্র প্রদেশ]] রাজ্যের [[শ্রীকাকুলাম জেলা]]*৷ *জেলাটির দক্ষিণ পশ্চিমে(নৈঋত) [[ওড়িশা]] রাজ্যের [[গজপতি জেলা]]*৷ *জেলাটির পশ্চিমে [[ওড়িশা]] রাজ্যের [[কন্ধমাল জেলা]]*৷ *জেলাটির  উত্তর পশ্চিমে(বায়ু) [[ওড়িশা]] রাজ্যের [[কন্ধমাল জেলা]]*৷ জেলাটির দক্ষিণ পূর্বে(অগ্নি) বঙ্গোপসাগর অবস্থিত৷

জেলাটির আয়তন ৮২০৬ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ৫.২৭%৷

## ভাষা
গঞ্জাম জেলায় প্রচলিত ভাষাসমূহের পাইচিত্র তালিকা নিম্নরূপ -

## ধর্ম
## জনসংখ্যার উপাত্ত
মোট জনসংখ্যা ৩১৬০৬৩৫(২০০১ জনগণনা) ও ৩৫২৯০৩১(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১ম৷ ওড়িশা রাজ্যের ৮.৪১% লোক গঞ্জাম জেলাতে বাস করেন৷ জেলার জনঘনত্ব ২০০১ সালে ৩৮৫ ছিলো এবং ২০১১ সালে তা বৃদ্ধি পেয়ে ৪৩০ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১১.৬৬% , যা ১৯৯১-২০১১ সালের ১৬.৮৮% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৮৩(সমগ্র) এবং শিশু(০-৬ বৎ) লিঙ্গানুপাত ৯০৮৷

## নদনদী
## পরিবহন ও যোগাযোগ
## পর্যটন ও দর্শনীয় স্থান
## ঐতিহ্য ও সংস্কৃৃতি
## শিক্ষা
জেলাটির স্বাক্ষরতা হার ৬০.৭৭%(২০০১) তথা ৭১.০৯%(২০১১)৷ পুরুষ স্বাক্ষরতার হার ৭৫.২২%(২০০১) তথা ৮০.৯৯%(২০১১)৷ নারী স্বাক্ষরতার হার ৪৬.৪৪%(২০০১) তথা ৬১.১৩% (২০১১)৷ জেলাটিতে শিশুর অনুপাত সমগ্র জনসংখ্যার ১১.৯১%৷

## প্রশাসনিক বিভাগ
## সীমান্ত
## বিশিষ্ট ব্যক্তিবর্গ
## তথ্যসূত্র

বিষয়শ্রেণী:ওড়িশার জেলা
বিষয়শ্রেণী:গঞ্জাম জেলা
বিল লুন্ডি

**এরিক ব্যালফোর বিল লুন্ডি** (; জন্ম: ১৫ মার্চ, ১৮৮৮ - মৃত্যু: ১২ সেপ্টেম্বর, ১৯১৭) কেপ উপনিবেশের উইলোভ্যাল এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১৪ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স, ওয়েস্টার্ন প্রভিন্স ও গটেং দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও নিচেরসারিতে ডানহাতে ব্যাটিং করতেন **বিল লুন্ডি**।

## ঘরোয়া ক্রিকেট
১৯০৯ থেকে ১৯১৪ সময়কালে প্রথম-শ্রেণীর ক্রিকেট জীবন চলমান ছিল ফাস্ট বোলিংয়ে পারদর্শী বিল লুন্ডি’র। এ সময়ে দক্ষিণ আফ্রিকার তিনটি প্রাদেশিক দলের পক্ষে খেলেছিলেন তিনি। ১৯০৮-০৯ মৌসুমে ইস্টার্ন প্রভিন্সের সদস্যরূপে নিজস্ব সেরা প্রথম-শ্রেণীর বোলিং পরিসংখ্যান ৬/৫২ দাঁড় করান। বর্ডারের বিপক্ষে প্রতিদ্বন্দ্বিতায় অবতীর্ণ হয়ে তার দল বিজয়ী হয়েছিল।

## টেস্ট ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণের সুযোগ ঘটে বিল লুন্ডি’র। ১৯১৩-১৪ মৌসুমে ইংল্যান্ড দল দক্ষিণ আফ্রিকায় আসে। সিরিজের পঞ্চম টেস্টে অংশগ্রহণের সুযোগ পান তিনি। অংশগ্রহণকৃত ঐ টেস্টই তার একমাত্র ও সর্বশেষ প্রথম-শ্রেণীর ক্রিকেট খেলায় অংশগ্রহণ ছিল। বোলিং উদ্বোধনে মাঠে নেমেছিলেন তিনি। এ সময়ে মাঠে বাতাস প্রবহমান ছিল। ৪৬.৩ ওভার বোলিং করে ৪/১০১ লাভ করেন ও সফরকারী দলকে ৪১১ রানে গুটিয়ে দিতে সম্যক ভূমিকা পালনে সচেষ্ট ছিলেন। এ টেস্টটিই প্রথম বিশ্বযুদ্ধের পূর্বেকার সর্বশেষ টেস্ট খেলা ছিল।

## বিশ্বযুদ্ধে অংশগ্রহণ
প্রথম বিশ্বযুদ্ধে সক্রিয়ভাবে অংশগ্রহণ করেছেন বিল লুন্ডি। কোল্ডস্ট্রিম গার্ডসের নিয়ন্ত্রণাধীন ৩য় ব্যাটালিয়ন থেকে সেকেন্ড লেফটেন্যান্ট হিসেবে কমিশন্ডপ্রাপ্ত হয়ে দক্ষিণ আফ্রিকান সার্ভিস কোরে যোগ দেন। ১২ সেপ্টেম্বর, ১৯১৭ তারিখে মাত্র ২৯ বছর বয়সে বেলজিয়ামের পাসেনডেলে গোলাবর্ষণের কবলে পড়ে নিহত হন তিনি।

প্রথম বিশ্বযুদ্ধ চলাকালীন বারোজন টেস্ট ক্রিকেটারের জীবনাবসান ঘটছিল। তন্মধ্যে, আর্থার অশি, রেজি সোয়ার্জ, গর্ডন হোয়াইট, এরিক বিল লুন্ডি, ক্লদ নিউবেরি, রেজিনাল্ড হ্যান্ডস ও ফ্রেডরিক কুক - এ সাতজনই দক্ষিণ আফ্রিকান ছিলেন।

## তথ্যসূত্র

## আরও দেখুন
* লুঙ্গি এনগিডি
* ফ্রেডরিক কুক
* এক টেস্টের বিস্ময়কারী
* দক্ষিণ আফ্রিকান টেস্ট ক্রিকেটারদের তালিকা
* সামরিকবাহিনীতে অবস্থানকালীন নিহত ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৮৮৮-এ জন্ম
বিষয়শ্রেণী:১৯১৭-এ মৃত্যু
বিষয়শ্রেণী:ইস্টার্ন প্রভিন্সের ক্রিকেটার
বিষয়শ্রেণী:ওয়েস্টার্ন প্রভিন্সের ক্রিকেটার
বিষয়শ্রেণী:গটেংয়ের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:প্রথম বিশ্বযুদ্ধে নিহত ব্রিটিশ সামরিক কর্মকর্তা
এ এম রিয়াছাত আলী বিশ্বাস

**এ.এম. রিয়াছাত আলী বিশ্বাস** (১৯ জানুয়ারি ১৯৩২ - ১০ মার্চ ২০১৬) ছিলেন একজন বাংলাদেশী রাজনীতিবিদ এবং পঞ্চম ও অষ্টম জাতীয় সংসদের সদস্য। তিনি ১৯৯১ সালে পঞ্চম ও ২০০১ অষ্টম জাতীয় সংসদ নির্বাচনে খুলনা বিভাগের সাতক্ষীরা-৩ আসন থেকে বাংলাদেশ জামায়াতে ইসলামীর মনোনয়নে সংসদ সদস্য নির্বাচিত হন।

## প্রারম্ভিক জীবন
রিয়াছাত আলী ১৯৩২ সালের ১৯ জানুয়ারি মঙ্গলবার সাতক্ষীরা জেলার আশাশুনি উপজেলার প্রতাপনগর ইউনিয়নের কুড়িকাহুনিয়া গ্রামে জন্মগ্ৰহণ করেন। তার পিতার নাম মোহাম্মদ জনাব আলী বিশ্বাস এবং মাতার নাম রাহিলা খাতুন। নিজ গ্রামে প্রাথমিক শিক্ষা শেষ করে রিয়াছাত পাতাখালী মাদরাসা থেকে ১৯৪৬ সালে অষ্টম ও ১৯৪৮ সালে দাখিল পাস করেন। বাগেরহাটের সোনাতুনিয়া ফাজিল মাদরাসা থেকে আলিম এবং ফাজিল শেষ করেন। পিরোজপুরের নেছারাবাদের সারসিনা দারুসুন্নাত কামিল মাদরাসা থেকে ১৯৫৪ সালে হাদিসের ওপর কামিল ডিগ্ৰি অর্জন করেন।

## অধ্যাপনা
রিয়াছাত আলী প্রতাপনগর এবিএস ফাজিল মাদরাসার প্রতিষ্ঠাতা অধ্যক্ষ (১৯৫৮-১৯৬৪) হিসাবে তার কর্ম জীবন শুরু করেন। এরপর ঘুগরাকাটি ফাজিল মাদরাসার প্রিন্সিপাল (১৯৬৫-১৯৬৮) এবং ইউনাইটেড একাডেমী প্রতাপনগর হাইস্কুলের ইংরেজি শিক্ষক (১৯৬৮-১৯৭১) ও ঘুগরাকাটি ফাজিল মাদরাসার অধ্যক্ষ (১৯৭৩-১৯৭৭) হিসাবে দায়িত্ব পালন শেষে আবার প্রতাপনগর এবিএস ফাজিল মাদরাসার অধ্যক্ষ হিসাবে দায়িত্ব পালন করেন (১৯৭৭-১৯৯৩)।

## রাজনৈতিক জীবন
রিয়াছাত আলী ১৯৫৮ ও ১৯৬৩ সালে প্রতাপনগর ইউনিয়ন পরিষদের সদস্য এবং ১৯৭৭ থেকে ১৯৮৩ সাল পর্যন্ত ইউনিয়নের চেয়ারম্যান হিসাবে দায়িত্ব পালন করেন। এ সময় তিনি রাষ্ট্রীয় স্বর্ণ পদক লাভ করেন। তিনি বাংলাদেশ জামায়াতে ইসলামীর শূরা সদস্য (সর্বোচ্চ নীতিনির্ধারণী কমিটি) ছিলেন।

তিনি ১৯৯১ সালে পঞ্চম ও ২০০১ অষ্টম জাতীয় সংসদ নির্বাচনে খুলনা বিভাগের সাতক্ষীরা জেলার আশাশুনি উপজেলা, দেবহাটা উপজেলা, চাম্পাফুল ইউনিয়ন, ভাড়াশিমলা ইউনিয়ন, তারালী ইউনিয়ন, নলতা ইউনিয়ন নিয়ে গঠিত সাতক্ষীরা-৩ আসন থেকে বাংলাদেশ জামায়াতে ইসলামীর মনোনয়নে সংসদ সদস্য নির্বাচিত হন। তবে ২০০৮ সালে নবম জাতীয় সংসদ নির্বাচনে তিনি আওয়ামী লীগের প্রার্থী আ. ফ. ম. রুহুল হকের কাছে পরাজিত হন। প্রথমবার নির্বাচিত হওয়ার পর তিনি বস্ত্র মন্ত্রণালয় সংশ্লিষ্ট সংসদীয় স্থায়ী কমিটি ও দ্বিতীয়বার নির্বাচিত হওয়ার পর অর্থ ও স্বরাষ্ট্র মন্ত্রণালয় সংশ্লিষ্ট সংসদীয় স্থায়ী কমিটির সদস্য হিসেবে দায়িত্ব পালন করেন। এসময় তিনি এলিট ফোর্স র‌্যাব গঠনের অন্যতম প্রস্তাবক ছিলেন।

## মৃত্যু
২০১৬ সালের ১০ মার্চ বৃহস্পতিবার বেলা ১০টা ৫৮ মিনিটে ৮৪ বছর বয়সে মৃত্যুবরণ করেন।

## তথ্যসূত্র

বিষয়শ্রেণী:১৯৩২-এ জন্ম
বিষয়শ্রেণী:সাতক্ষীরা জেলার রাজনীতিবিদ
বিষয়শ্রেণী:বাংলাদেশ জামায়াতে ইসলামীর রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:২০১৬-এ মৃত্যু
বিষয়শ্রেণী:খুলনা বিভাগের ইসলাম ধর্মীয় নেতা
বিষয়শ্রেণী:ছারছিনা দারুসসুন্নাত কামিল মাদ্রাসার প্রাক্তন শিক্ষার্থী
বিষয়শ্রেণী:সাতক্ষীরা জেলার ব্যক্তি
টমাস মান (অভিনেতা)

**টমাস রেন্ডাল মান জুনিয়র** (জন্ম সেপ্টেম্বর ২৭, ১৯৯১) একজন মার্কিন অভিনেতা। *প্রজেক্ট এক্স* (২০১২), *হ্যানসেল অ্যান্ড গ্রেটেল: উইচ হান্টার্স* (২০১৩), *[[মি অ্যান্ড আর্ল অ্যান্ড দ্য ডায়িং গার্ল]]* (২০১৫) এবং   *কং: স্কাল আইল্যান্ড* (২০১৭) চলচ্চিত্রে তার ভূমিকার জন্য তিনি পরিচিত।

## ব্যক্তিগত জীবন
মান ওরিগনের পোর্টল্যান্ডে জন্মগ্রহণ করেন এবং টেক্সাসের ডালাসে বেড়ে ওঠেন। তার বাবা একজন নির্মাণ প্রকল্পের ব্যবস্থাপক । অভিনয়কে গুরুত্ব দিয়ে ১৭ বছর বয়সে ক্যালিফোর্নিয়ায় স্থানান্তরিত হওয়ার পূর্বে তিনি স্বল্প সময়ের জন্য প্লানো ইস্ট সিনিয়র হাই স্কুলে পড়াশোনা করেন। 

## অভিনয় জীবন
## চলচ্চিত্র তালিকা

### চলচ্চিত্র

### টেলিভিশন

## পুরস্কার ও মনোনয়ন
## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:১৯৯১-এ জন্ম
বিষয়শ্রেণী:মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
ঢেঙ্কানাল জেলা

**ঢেঙ্কানাল জেলা** () পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৬ই পৌষ ১৩৫৪ বঙ্গাব্দে(১লা জানুয়ারি ১৯৪৮ খ্রিষ্টাব্দে) ঢেঙ্কানাল, হিন্দোল, তালচের, পাল লহড়া, আঠমল্লিক, অনুগুল, রেঢ়াখোল নামক ছোটো ছোটো স্বায়ত্তশাসিত রাজ্যগুলি নিয়ে ঢেঙ্কানাল জেলা গঠন করা হয়৷ ৯ই কার্তিক ১৩৫৬ বঙ্গাব্দে(২৬শে অক্টোবর ১৯৪৯ খ্রিষ্টাব্দ) রেঢ়াখোল অঞ্চল সম্বলপুর জেলার সাথে যুক্ত করা হয়৷ ১৫ই আশ্বিন ১৩৯৯ বঙ্গাব্দে(২রা অক্টোবর ১৯৯২ খ্রিষ্টাব্দে) পূর্বতন ঢেঙ্কানাল জেলাটি থেকে নতুন অনুগুল জেলাটি গঠিত হয় ও অবশিষ্ট অংশ ঢেঙ্কানাল জেলা রূপে আত্মপ্রকাশ পায়৷ জেলাটি ওড়িশার উত্তর ওড়িশা বিভাগের অন্তর্গত৷ জেলাটির জেলাসদর ঢেঙ্কানাল শহরে অবস্থিত এবং ঢেঙ্কানাল মহকুমা, হিন্দোল মহকুমা ও কামাখ্যানগর মহকুমা নিয়ে গঠিত৷

## নামকরণ
জনশ্রুতি অনুযায়ী বর্তমান যে অঞ্চলে ঢেঙ্কানাল শহরটি অবস্থিত তা পুরাতনকালে সাভারা জনগোষ্ঠীদের দ্বারা শাসিত হতো৷ সাভারাদের প্রধান শাসক 'ঢেঙ্কা'-এর নাম অনুযায়ী অঞ্চলটির নাম হয় ঢেঙ্কানাল এবং জেলাসদরের নামে জেলাটির নামকরণ করা হয় ঢেঙ্কানাল জেলা৷

## ইতিহাস
## ঐতিহাসিক আন্দোলন
## ভূপ্রকৃৃতি
## অর্থনীতি
## অবস্থান
*জেলাটির উত্তরে [[ওড়িশা]] রাজ্যের [[কেন্দুঝর জেলা]]*৷ *জেলাটির উত্তর পূর্বে(ঈশান) [[ওড়িশা]] রাজ্যের [[যাজপুর জেলা]]*৷ *জেলাটির পূর্বে [[ওড়িশা]] রাজ্যের [[যাজপুর জেলা]]*৷ *জেলাটির দক্ষিণ পূর্বে(অগ্নি) [[ওড়িশা]] রাজ্যের [[কটক জেলা]]*৷ *জেলাটির দক্ষিণে [[ওড়িশা]] রাজ্যের [[কটক জেলা]]*৷ *জেলাটির দক্ষিণ পশ্চিমে(নৈঋত) [[ওড়িশা]] রাজ্যের [[অনুগুল জেলা]]*৷ *জেলাটির পশ্চিমে [[ওড়িশা]] রাজ্যের [[অনুগুল জেলা]]*৷ *জেলাটির  উত্তর পশ্চিমে(বায়ু) [[ওড়িশা]] রাজ্যের [[অনুগুল জেলা]]*৷

জেলাটির আয়তন ৪৪৫২ বর্গ কিমি৷
রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷
জেলার আয়তনের অনুপাত ওড়িশা রাজ্যের ২.৮৬%৷

## ভাষা
ঢেঙ্কানাল জেলায় প্রচলিত ভাষাসমূহের পাইচিত্র তালিকা নিম্নরূপ -

## ধর্ম
## জনসংখ্যার উপাত্ত
মোট জনসংখ্যা ১০৬৬৮৭৮(২০০১ জনগণনা) ও ১১৯২৮১১(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১৮তম৷ ওড়িশা রাজ্যের ২.৮৪% লোক ঢেঙ্কানাল জেলাতে বাস করেন৷ জেলার জনঘনত্ব ২০০১ সালে ২৪০ ছিলো এবং ২০১১ সালে তা বৃদ্ধি পেয়ে ২৬৮ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১১.৮০% , যা ১৯৯১-২০১১ সালের ১২.৫৬% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৪৭(সমগ্র) এবং শিশু(০-৬ বৎ) লিঙ্গানুপাত ৮৭৭৷

## নদনদী
## পরিবহন ও যোগাযোগ
## পর্যটন ও দর্শনীয় স্থান
## ঐতিহ্য ও সংস্কৃৃতি
## শিক্ষা
জেলাটির স্বাক্ষরতা হার ৬৯.৪২%(২০০১) তথা ৭৮.৭৬%(২০১১)৷ পুরুষ স্বাক্ষরতার হার ৮০.৫৭%(২০০১) তথা ৮৬.১৮%(২০১১)৷ নারী স্বাক্ষরতার হার ৫৭.৮৯%(২০০১) তথা ৭১.০০% (২০১১)৷ জেলাটিতে শিশুর অনুপাত সমগ্র জনসংখ্যার ১১.৬৬%৷

## প্রশাসনিক বিভাগ
## সীমান্ত
## বিশিষ্ট ব্যক্তিবর্গ
## তথ্যসূত্র

বিষয়শ্রেণী:ওড়িশার জেলা
বিষয়শ্রেণী:ঢেঙ্কানাল জেলা
বিষয়শ্রেণী:১৯৪৮-এ ভারতে প্রতিষ্ঠিত